《满江红 寿留守正月初三》
宋代·刘仙伦

凤历更端，才信宿、年华方好。深院宇、祥风飘荡，瑞烟缭绕。

闻道院侯当诞日，欢声解压春寒峭。更九衢、烟火近元宵，闻嬉笑。

人正在，蓬莱岛。烧绛蜡，斟清醥。听清歌艳曲，一声云杪。

奠枕江淮无一事，留都宫殿千门晓。看赐环、千岁侍院王，人难老。

作者简介：刘仙伦（生卒年不详）一名儗，字叔儗，号招山，庐陵（今江西吉安）人。与刘过齐名，称为“庐陵二布衣”。著有《招山小集》一卷。赵万里《校辑宋金元人词》辑为《招山乐章》一卷。